STARK พุ่งพรวด 8% หลังคว้าโปรเจคยักษ์กว่า 4 พันลบ. จาก “เชฟรอน-PTTEP”
STARK พุ่งพรวด 8% หลังคว้าโปรเจคยักษ์จาก "เชฟรอน-PTTEP" มูลค่ากว่า 4 พันลบ. ล่าสุดอยู่ที่ 2.02 บาท บวก 0.16 บาท หรือ 8.60% มูลค่าซื้อขาย 17.38 ล้านบาท
STARK พุ่งพรวด 8% หลังคว้าโปรเจคยักษ์จาก "เชฟรอน-PTTEP" มูลค่ากว่า 4 พันลบ. ล่าสุดอยู่ที่ 2.02 บาท บวก 0.16 บาท หรือ 8.60% มูลค่าซื้อขาย 17.38 ล้านบาท
15 เม.ย. 2563

ผู้สื่อข่าวรายงานว่า ราคาหุ้น บริษัท สตาร์ค คอร์เปอเรชั่น จำกัด (มหาชน) หรือ STARK ล่าสุด ณ เวลา 10.37 น. อยู่ที่ 2.02 บาท บวก 0.16 บาท หรือ 8.60% สูงสุดที่ 2.10 บาท ต่ำสุดที่ 1.95 บาท ด้วยมูลค่าซื้อขาย 17.38 ล้านบาท

โดยราคาหุ้น STARK ปรับตัวขึ้น หลังเปิดเผยว่า บริษัท อดิสรสงขลา จำกัด ซึ่งเป็นบริษัทย่อยที่บริษัทฯถือหุ้นในสัดส่วน 100% ของทุนจดทะเบียนชำระแล้วทั้งหมด ได้เข้าทำสัญญาให้บริการด้านทรัพยากรบุคคล (Manpower services) และบริการด้านวิศวกรรม (Engineering services) ให้กับกลุ่มบริษัท เชฟรอนประเทศไทยสำรวจและผลิต จำกัด และกลุ่มบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ซึ่งเป็นผู้ประกอบการชั้นนำในอุตสาหกรรมปิโตรเลียม โดยมูลค่ารวมของสัญญาทั้งหมดประมาณ 4,330 ล้านบาท